TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

8.számú

JEGYZŐKÖNYV

HATÁROZATAI

NYÍLT ÜLÉS

72/2008./VIII.6./kt.határozat:


- 2008. augusztus 6-i rendkívüli ülés napi-








  rendjének elfogadása

73/2008./VIII.6./kt.határozat:


- Balatonszentgyörgy-Hollád-Tikos és 






              Vörs Községek Körjegyzősége Alapító 







Okiratának módosítása és egységes szer-







kezetbe foglalása

74/2008./VIII.6./kt.határozat:


- “Dobó István” Általános Iskola Alapító







Okiratának módostása és egységes szerke-






            zetbe foglalása

75/2008./VIII.6./kt.határozat:


- Fonyód és Környéke Pénzügyi Végrehaj-






            tási Társulási tagság 2008.december 31-







el történő megszűnése
76/2008./VIII.6./kt.határozat:


- Kónya László polgármester személyes é-







rintettségével kapcsolatos döntés

77/2008./VIII.6./kt.határozat:


- Kónya László polgármester tiszteletdíjá-







nak megállapítása

78/2008./VIII.6./kt.határozat:


- Nagy Imre alpolgármester szermélyes






            érintetségével kapcsolatos döntés

79/2008./VIII.6./kt.határozat:


- Nagy Imre alpolgármester tiszteletdíjá-







nak megállapítása

Zárt ülésen:

80-85/2008./VIII.6./kt.határozat:


- Szociális kérelmek megállapítása,beis-







kolázási segélyek megállapítása
RENDELETEI
13/2008./VIII.6./sz. rendelet:



- A 9/2008./IV.28./sz. rendelettel módos-







  tott és egységes szerkezetbe foglalt 







 7/2008./IV.3./sz. rendelet módosításáról







 és egységes szerkezetbe foglalásáról

14/2008./VIII.6./sz. rendelet:



- A 6/2008./IV.3./sz. rendelettel módosított







és egységes szerkezetbe foglalt 







14/2004./XI.9./sz. rendelet módosításáról







és egységes szerkezetbe foglalásáról

8.sz. 

J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2008. év augusztus hó 6. napján 14,00 órakor a Községháza épületében (Tikos, Iskola u.16.) megtartott  rendkívüli nyilvános  üléséről.

Jelen vannak:  Kónya László polgármester



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Igazoltan távol van: Bálint András képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

72/2008./VIII.6./kt.határozat:

Tikos Község Önkormányzatának Képviselő-testülete a 2008.év augusztus hó 6.-i ülésén az alábbi napirendet tárgyalja:

Napirend: 1.) Balatonszentgyörgy-Hollád-Tikos és Vörs Községek Körjegyzősége Alaptó Ok-

           iratának módosítása és egységes szerkezetbe foglalása


           Előadó: Kónya László polgármester


     2.) “Dobó István” Általános Iskola Alapító Okiratának módosítása és egységes 

           szerkezetbe foglalása

                      Előadó: Kónya László polgármester


     3.) Egyéb ügyek

Határidő: azonnal

Felelős: Kónya László polgármester

1./ Napirend tárgyalása:
Balatonszentgyörgy-Hollád-Tikos és Vörs Községek Körjegyzősége Alaptó Okiratának módosítása és egységes szerkezetbe foglalása

Előadó: Kónya László polgármester

(Az írásos előterjesztés jelen jkv. mellékletét képezi.)

Török Csilla körjegyző

Tájékoztatja a testületet, hogy az  Alapító Okirat módosítására azért kerül sor, mert eddig az nem tartalmazta azt, hogy a Körjegyzőség Hivatala folytat-e vállalkozási tevékenységet. A Magyar Államkincstár felhívása alapján kerül sor a módosításra. Az intézmény vállalkozási tevékenységet nem folytat. 

A képviselő-testület tagjai az előterjesztésben foglaltakat megismerték, 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

73/2008./VIII.6./kt.határozat:

Vörs  Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége Alapító Okirat módosítását – 14.) ponttal történő kiegészülését – és egységes szerkezetbe foglalását megismerte, megtárgyalta, azt elfogadja.

Határidő: azonnal

Felelős: Kónya László polgármester

2./ “Dobó István” Áltlaános Iskola Alapító Okiratának módosítása és egységes szerkezetbe foglalása
Előadó: Kónya László polgármester

Előadó: Farkas László  polgármester

(Az írásos előterjesztés jelen jkv. mellékletét képezi.)

Török Csilla körjegyző:

A törvény előírja, hogy az intézmény alapító okiratának kötelezően tartalmazni kell a sajátos nevelési igényű gyermekek meghatározását. 

A képviselő-testület tagjai az előterjesztésben foglaltakat megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

74/2008. /VIII.6./ kt. határozat:
Tikos Község Önkormányzatának Képviselőtestülete a társulásban fenntartott “Dobó István” Általános Iskola Alapító Okirata módosítását és egységes szerkezetbe foglalását megismerte, megtárgyalta. A 4.) pont módosítását – a 2003.évi LXXIX.tv. 121.§.(29) bekezdése a.) és b.) pontja szerinti megnevezés feltüntetését az Alapító Okiratban  – elfogadja. A módosított és egységes szerkezetbe foglalt Alapító Okiratot jóváhagyja.

Határidő: azonnal

Felelős: Kónya László  polgármester

3./ Egyéb ügyek

3.1. Fonyód és Környéke Pénzügyi Végrehajtási Társulási tagság 2008. december 31-el 
történő megszűnése
Előadó: Kónya László polgármester
(Az írásos előterjesztés jelen jkv. mellékletét képezi.)

Kónya László:

Tájékoztatja a testület tagjait, hogy az Önkormányzat tagjai volt a 2002. január 1-el létrejött Fonyód és környéke Pénzügyi Végrehajtási Társulásnak. Amikor a Marcali Többcélú Kistérségi Társulás létrejött, Tikos község önkormányzata esetleges pénzügyi végrehajtási ügyeit a Hatósági IgazgatásiTársulás keretein belül a Marcali Többcélú Kistérségi Társulás látta, illetve látja el. A Fonyódi Társulásban fennálló tagságnak így semmi értelme már évek óta. Fonyód Város Polgármestere és Jegyzője 2008. június 6án érkezett levelében tájékoztatta arról, hogy  a fonyódi Képviselő-testület döntöttarról, hogy a fenti társulás személyi és tárgyi feltételeinek biztosítása érdekében folytasson tárgyalásokat a társult önkormányzatokkal. Június 9-re hívtak össze  egy megbeszélést a fenti témában. Ő ezen a megbeszélésen nem vett részt mart azért sem, mert nem volt érdekelve az önkormányzat a társulás fennmaradásában. Július 3-án érkezett megkeresésben ismételten nyilatkozattételre hívták fel az önkormányzatot, illetve arról adtak tájékoztatást, hogy Fonyód Város Önkormányzat Képviselő-testülete a 164/2008./V.29./sz. határozatában a 2002.január 1-el létrejött Fonyód és Környéke Pénzügyi Végrehajtási Társulás társulási megállapodását a megállapodás VII/1. pontja alapján 2008.december 31-el felmondja.
Javasolja a testületnek, hogy a költségekhez ne járuljon hozzá, a társulásból való kilépését döntse el, valamint a Fonyód Város Önkormányzat Képviselő-testülete 164/2008./V.29./sz. határozatában foglalt döntését vegye tudomásul.

A képviselő-testület tagjai az előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

75/2008./VIII.6./kt.határozat:

1.) Tikos Község Önkormányzatának Képviselő-testülete a 2002. január 1-el létrejött Fonyód és Környéke Pénzügyi VégrehajtásiTársulás személyes és tárgyi feltételeinek biztosításához a továbbiakban nem kíván hozzájárulni.

2.) Tikos Község Önkormányzatának Képviselő-testülete a 2002. január 1-el létrejött Fonyód és Környéke Pénzügyi Végrehajtási Társulásból 2008. év december hó 31.napjával ki kíván lépni.

3.) Tikos Község Önkormányzatának Képviselőtestülete  Fonyód Város Önkormányzat Képviselő-testület 164/2008./V.29./ sz. határozatában foglalt döntését – miszerint “amennyiben a társult önkormányzatok nem járulnak hozzá a Pénzügyi Végrehajtási Társulás személyi és tárgyi feltételeinek biztosításához, akkor Fonyód Város Önkormányzatának Képviselő-testülete 2008. június 30.napjával felmondja a megállapodást 2008. december 31-el – tudomásul veszi.

4.) Tikos Község Önkormányzatának Képvisel-testülete felkéri a polgármestert, hogy a hozott döntésről Fonyód Város Polgármesterét értesítse.

Határidő: azonnal

Felelős: Kónya László polgármester

3.2.  Kónya László polgármester tiszteletdíjának rendezése

Előadó: Rajkai István Ügyrendi Bizottság tagja

(Az írásos előterjesztés jelen jkv. mellékletét képezi.)

Kónya László polgármester bejelenti a személyes érintettségét, az ülés vezetését Nagy Imre alpolgármesternekátadja.

Rajkai Istvánné Ügyrendi Bizottság tagja:

Tájékoztatja a testület tagjait, hogy Farkas László polgármester a vele történt előzetes egyeztetés szerint tartózkodni fog a szavazás során.  Tájékoztatja a testületet, hogy a 49/2008./III.14./Korm.rendelet  amely a közszféra területén dolgozók 2008.évi illetményemelésének és egyéb személyi célú kifizetéseinek támogatásáról szóló  1.§.(2) bekezdés j.) pontja rendelkezik arról, hogy Pptv.hatálya alá tartozó polgármesterek és alpolgármesterek személyi juttatásának emeléséhez is kérhető központi támogatás, annak feltétele, azonban az illetmény/tiszteletdíj illetve költségtérítés összege emelésre kerüljön. A támogatás igénylésekor a polgármester tekintetében az also szorzóval kiszámított összegre számították ki a támogatás összeget, amely a polgármester esetében 2.775.- Ft/hó összeget jelent a tiszteletdíj emelésénél, ami azt jelenti, hogy a megállapított 128.800.- Ft összeg 131.575.- Ft összegre változik.

A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát: 

76/2008./VIII.6./kt.határozat:

Tikos Község Önkormányzatának Képviselő-testülete Kónya László polgármestert – személyes érintettsége – folytán a napirend tárgyalása folytán a  szavazásból nem zárja ki.

Határidő: azonnal

Felelős: Nagy Imre alpolgármester

A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

77/2008./VIII.6./kt.határozat:
Tikos Község Önkormányzatának Képviselő-testülete  Kónya László tiszteletdíjas  polgármester tiszteletdíját- figyelembe véve a 49/2008./III.14./Korm.rendelet 1.§.(2)bekezdés j.) pontjában foglaltakat is - 2008.év január hó 1. napjától kezdődően  131.575- Ft/hó összegben állapítja meg. 

Felkéri a pénzügyi előadót, hogy a MÁK felé a szükséges intézkedéseket tegye meg.

Határidő: azonnal

Felelős: Nagy Imre alpolgármester

Nagy Imre alpolgármester az ülés vezetését Kónya László polgármester részére visszadja.

Kónya László polgármester az ülés vezetését átveszi, az ülés továbbra is határozatképes, és folytatódik!

3.3. Nagy  Imre alpolgármester tiszteletdíjának rendezése

Előadó: Kónya  László polgármester
(Az írásos előterjesztés jelen jkv. mellékletét képezi.)

Nagy Imre alpolgármester bejelenti személyes érintettségét!
Kónya László:

Tájékoztatja a testületet, hogy Nagy Imre alpolgármesterrel történt előzetes egyeztetés alapján megállapodtak, hogy az alpolgármester a szavazás során tartózkodni fog.
Tájékoztatja továbbá  a testületet, hogy a 49/2008./III.14./Korm.rendelet  amely a közszféra területén dolgozók 2008.évi illetményemelésének és egyéb személyi célú kifizetéseinek támogatásáról szóló  1.§.(2) bekezdés j.) pontja rendelkezik arról, hogy Pptv.hatálya alá tartozó polgármesterek és alpolgármesterek személyi juttatásának emeléséhez is kérhető központi támogatás, annak feltétele, azonban az alpolgármester tiszteletdíja  emelésre kerüljön. A támogatás igénylésekor a alpolgármester tekintetében az also szorzóval kiszámított összegre számították ki a támogatás összeget, amely a alpolgármester esetében 603.- Ft/hó összeget jelent a tiszteletdíj emelésénél, ami azt jelenti, hogy a megállapított 12.000- .- Ft összeg – mivel a tiszteletdíja megállapításakor a tiszteletdíj egy részéről lemondott, így a 92000.- Ft helyett 12.000.- Ft-ban kérte megállapítani, amelyet a testület a 85/2006./X.9.kt.határozatával az alpolgármester írásbeli nyilatkozatára figyelemmel megállapított – 12.603.- .- Ft összegre változik.

A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

78/2008./VIII.6./kt.határozat:

Tikos Község Önkormányzatának Képviselő-testülete Nagy Imre alpolgármestert  - személyes érintettsége folytán – a napirend tárgyalása során a szavazásból nem zárja ki.

Határidő: azonnal

Felelős: Kónya László polgármester

A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

79/2008./VIII.6./kt.határozat:

Tikos Község Önkormányzatának Képviselő-testülete Nagy Imre tiszteletdíjas alpolgármester tiszteletdíját - figyelembe véve a 49/2008./III.14./Korm.rendelet 1.§.(2)bekezdés j.) pontjában foglaltakat is - 2008.év január hó 1. napjától kezdődően  12.603.- Ft/hó összegben állapítja meg. 

Felkéri a pénzügyi előadót, hogy a MÁK felé a szükséges intézkedéseket tegye meg.

Határidő: azonnal

Felelős: Kónya László polgármester

3.4. A pénzben és természetben nyújtott szociális ellátásokról szóló rendelet módosítása
Előadó: Kónya László polgármester
(A rendelettervezet jelen jkv. mellékletét képezi.)

Kónya László:

A képviselő-testület megalkotta a rendeletét 7/2008./IV.3./sz. rendeletét a pénzben és természetben nyújtott szociális ellátásokról. Az abban szabályozott egyes ellátások megállapítása jelenleg a képviselő-testület át nem ruházott hatáskörében van. Javasolná, hogy  ellátások közül a lakásfenntartási támogatás megállapítását a képviselő-testület rendeletében ruházza át a polgármesterre.

A képviselő-testület a polgármester által előterjesztetteket megismerte, megtárgyalta.

A képviselő-testület 5 igen szavazatal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
13/2008./VIII.6./sz. rendelete a 
9/2008./IV.28./sz.rendelettel módosított és egységes szerkezetbe foglalt 
a pénzbeni és természetben nyújtott szociális ellátásokról szóló 7/2008./IV.3./sz. rendelet
módosításáról és egységes szerkezetbe foglalásáról

Tikos Községi Önkormányzat Képviselő-testülete a Magyar Köztársaság Alkotmányáról szóló 1949. évi XX. törvény 44/A § (2) bekezdésében, a szociális igazgatásról és a szociális ellátásokról szóló – többször módosított - 1993. évi III. tv.(továbbiakban: Szt.) 1. §-ának (2) bekezdésében, 10. § (1) bekezdésében, 25. § (3) bekezdésében, 26. §-ában, 32. § (3) bekezdésében, 37/D § (5) bekezdésében, 38. §-ának (9) bekezdésében, 43/B. §  (1) és (3) bekezdésében, 45. § (1) bekezdésében, 46. § (1) bekezdésében, 47. §-ának (1) bekezdésében,  50. §  (3) bekezdésében és a 62. § (2) bekezdésében kapott felhatalmazás alapján a pénzben és természetben nyújtott szociális ellátásokról az alábbi rendeletet alkotja:

I. FEJEZET

A rendelet célja

1.§.

A rendelet célja, hogy a törvény által meghatározott juttatások igénybevételének helyi szabályait megállapítsa, rendelkezzék az ellátások igénybevételének jogosultságáról, az ellátások mértékéről és igénybevételük módjáról.

A rendelet hatálya

2.§.

/1/ A rendelet hatálya kiterjed

a./ Tikos Községi Önkormányzat közigazgatási területén élő lakóhellyel rendelkező magyar állampolgárokra,

b./ a bevándorlási engedéllyel rendelkező személyekre,

c./ a magyar hatóságok által menekültként elismert személyekre, valamint

d./ a letelepedési engedéllyel rendelkező személyekre.

/2/ az Szt. 6. §-ában meghatározott, az önkormányzat illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Tikos község közigazgatási területét tartózkodási helyként megjelölte.

/3/ az Szt. 7.§-ának (1) bekezdésében meghatározott ellátások tekintetében a fentiekben foglaltakon túlmenően az Európai Szociális Kartát megerősítő országoknak a Magyar Köztársaság területén jogszerűen tartózkodó állampolgáraira is.

/4/ Az Szmtv. szerinti, a szabad mozgás és tartózkodás jogával rendelkező személyre, amennyiben az ellátás igénylésének időpontjában az Szmtv-ben meghatározottak szerint a szabad mozgás és a 3 hónapot meghaladó tartózkodási jogát a Magyar Köztársaság területén gyakorolja, és bejelentett lakóhellyel rendelkezik, valamint az Szt. 32/B. §-ának (1) bekezdésében meghatározott időskorúak tekintetében az Szt. 3. §-a (3) bekezdésének b./ pontjában meghatározott személyi körre, amennyiben az ellátás időpontjában érvényes tartózkodási engedéllyel rendelkezik.

/5/ A személyes gondoskodást nyújtó ellátások tekintetében Tikos Községi önkormányzat által társulási megállapodás alapján az Alapszolgáltatási Központ (8648. Balatonkeresztúr, Iskola u.1.sz.) által szervezett és nyújtott ellátásokra.

Eljárási rendelkezések

3.§.

/1/ Az e rendeletben szabályozott pénzbeli és természetbeni szociális ellátások megállapítása iránti kérelmeket a körjegyzőségnél lehet szóban vagy írásban előterjeszteni.

/2/ A szociális alapszolgáltatások igénybevétele iránti kérelmeket az Alapszolgáltatási Központ vezetőjénél lehet szóban vagy írásban előterjeszteni.

/3/ Civil szervezetek is kezdeményezhetik a hivatalból történő eljárást. Eljárás kezdeményezésük nem terjed ki intézményi ellátás igénybevételének kezdeményezésére.

/4/ A személyes gondoskodást nyújtó szociális alapszolgáltatások igénybevétele önkéntes. Az ellátást igénylő a kérelmét a „Személyes gondoskodást nyújtó szociális ellátások igénybevételéről” szóló 9/1999.(XI.24.) SZCSM rendelet 1. számú melléklete szerinti formanyomtatványon nyújthatja be.

/5/ A kérelmet – ha törvény másként nem rendelkezik – az a szociális hatáskört gyakorló szerv bírálja el, amelynek illetékességi területén a kérelmező lakcíme van. A kérelmező lakcíme az a lakóhely vagy tartózkodási hely, ahol életvitelszerűen lakik. A lakcím megállapítása szempontjából a személyiadat- és lakcímnyilvántartás adatai az irányadók

/6/ A pénzben és természetben nyújtott szociális ellátások iránti kérelmek előkészítése a Körjegyzőség ügyintézőjének a feladata. Az előkészítés során a kérelmező által benyújtott kérelmet, illetve a közölt adatok, igazolások valódiságát megvizsgálja, szükség esetén környezettanulmányt készít.

/7/ Nem kell környezettanulmányt készíteni az egy éven belüli ismételt segélyezéskor, illetve ha a kérelmező anyagi, szociális helyzete köztudottan ismert, vagy ha életkörülményeit a Körjegyzőség  már bármely ügyben vizsgálta és azokban jelentős változás nem feltételezhető.

/8/ A Körjegyzőség ügyintézője a benyújtott kérelmeket döntésre előkészíti, majd a Képviselő-testület illetve a polgármester részére továbbítja úgy, hogy azok lehetőleg 30 napon belül elbírálást nyerjenek.

/9/ Az önkormányzat a személyes gondoskodást nyújtó szociális ellátási formát társulási megállapodás keretében a Balatonkeresztúr Községi Önkormányzat gesztorságában álló Alapszolgáltatási Központja útján biztosítja.

Az ellátandó feladatokat a Társulási megállapodás részletesen tartalmazza.

/10/ Az Alapszolgáltatási Központhoz benyújtott – szociális étkeztetés, házi segítségnyújtás, családsegítés iránti – kérelmekről az Alapszolgáltatási Központ Vezetője dönt. Döntése előtt a közölt adatok, csatolt igazolások valódiságát megvizsgálja, szükség esetén környezettanulmányt készít. Döntéséről írásban értesíti a kérelmezőt és a Körjegyzőséget.

/11/ Az Alapszolgáltatási Központ vezetőjének döntése ellen az értesítés kézhezvételétől számított 8 napon belül a polgármesterhez lehet fordulni, aki határozattal dönt a kérelemről, beutalásról.

4.§

/1/ A szociális ellátásra való jogosultság elbírálásához kérelmező a kérelmében saját, valamint a vele egy háztartásban lakó személyek adatairól, jövedelmi viszonyairól köteles nyilatkozni, továbbá a jövedelmi adatokra vonatkozó bizonyítékokat a kérelem benyújtásával egyidejűleg becsatolni. 

A kérelemnek tartalmaznia kell az Szt. 18. § a) c) h) pontjában szereplő adatokat, valamint az igényelt szociális ellátás jogosultsági feltételeire vonatkozó adatokat, nyilatkozatokat.

A jövedelemtől függő szociális ellátások esetében a jövedelem típusának megfelelő igazolás vagy annak fénymásolata a jövedelemről tett nyilatkozat melléklete.

/2/ A jogosultság megállapításakor

- a havi rendszerességgel járó jövedelem esetén a kérelem benyújtását megelőző hónap jövedelmét,

- a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző 12 hónap alatt szerzett jövedelem egyhavi átlagát kell figyelembe venni.

/3/ A jövedelem igazolható:

- havonta rendszeresen mérhető jövedelem esetén a kérelem benyújtását megelőző hónap nettó átlagkeresetéről szóló munkáltatói igazolással,

- munkanélküli ellátás esetén a kérelem benyújtását megelőző hónapban folyósított ellátás igazoló szelvényével, ennek hiányában a munkaügyi kirendeltség által kiállított igazolással,

- a társadalombiztosítás keretében folyósított ellátások esetében a kérelem benyújtását megelőző hónapban kifizetett ellátás igazoló szelvényével, ennek hiányában az utolsó havi bankszámla kivonattal, 

- vállalkozó esetében a kérelem benyújtását megelőző gazdasági év személyi jövedelemadó alapjáról kiállított APEH igazolással,

- tartásdíj esetében bírósági határozattal,

- egyéb jövedelmek esetén, illetve  ha a kérelmező nem tud, illetve nem képes jövedelmi viszonyairól igazolást becsatolni, a kérelmező büntetőjogi felelőssége mellett tett nyilatkozattal.

/4/ A jövedelemszámításnál figyelmen kívül kell hagyni

- a kérelem benyújtását megelőzően megszűnt havi rendszeres jövedelmet,

- a vállalkozásból származó jövedelmet, feltéve, hogy a vállalkozási tevékenység megszűnt.

/5/ A jogosultsági feltételek megállapításához az e §-ban szabályozottakon túl szükséges egyes speciális igazolások és bizonyítékok köre a konkrét ellátási forma szabályozásánál kerül felsorolásra.

/6/ Nincs szükség igazolásra azon adatok tekintetében, amelyek a Körjegyzőség nyilvántartásában fellelhetőek, valamint a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 36. §-ának (2)-(3) bekezdésében foglaltak szerint az adat, illetve igazolás beszerezhető.

/7/ A szociális ellátásra való jogosultság elbírálásához a kérelmező kötelezhető arra, hogy családja vagyoni viszonyairól a 63/2006.(III.27.) Kormányrendelet 1. számú melléklete szerinti formanyomtatványon nyilatkozzék, ha a kérelmező életvitele alapján vélelmezhető, hogy a jövedelemigazolásban feltüntetett összegen felül egyéb jövedelemmel is rendelkezik.

/8/ A polgármester, határozata ellen a kézhezvételt követő naptól számított 15 napon belül a képviselő-testülethez lehet fellebbezni. A fellebbezéseket a Körjegyzőséghez szóban vagy írásban kell benyújtani. A hivatal 3 napon belül értesíti a polgármestert, illetve a bizottságot a fellebbezés tényéről. A polgármester, a fellebbezést – ha az alapján határozatát nem vonja vissza vagy nem módosítja – a szükséges iratok csatolásával a képviselő-testület soron következő ülése elé terjeszti. A képviselő-testület döntéséről a kérelmezőt határozat formájában értesíti. A képviselő-testület határozatának felülvizsgálatát jogszabálysértésre hivatkozással a bíróságtól lehet kérni a határozat közlésétől számított 30 napon belül. A pert az önkormányzat ellen kell indítani.

5.§

/1/ A rendszeres ellátások folyósítása havonta utólag, kifizetése minden hónap 5-éig, a nem rendszeres ellátások kifizetése az ellátást megállapító határozatban megjelölt időpontban történik a házipénztárból, illetve a jogosult lakossági folyószámlájára történő átutalás útján.  

Házipénztárból történő kifizetés esetén az ellátást a jogosult, illetve meghatalmazottja veheti fel.

/2/ Lakásfenntartási támogatás, átmeneti segély, temetési segély egészben, vagy részben természetbeni szociális ellátás formájában is nyújtható, a segély közvetlenül a szolgáltatóhoz

(pl. lakásfenntartási támogatás) vagy az étkezést nyújtó intézményhez is utalható.

A természetbeni ellátási forma különösen akkor állapítható meg, ha a családgondozás adatai alapján a segélyezett család életvezetési és gazdálkodási gondjai megalapozzák azt, hogy a készpénz segélyt nem rendeltetésének megfelelően használja fel a jogosult.

A folyósítás módjáról az ellátást megállapító határozatban rendelkezni kell.

6.§

A határozatlan időre megállapított ellátások esetén a jogosultság fennállását – ha a jogszabály másként nem rendelkezik – az ellátás megállapítását követően naptári évenként egy alkalommal ismételten vizsgálni kell, ennek tényét – azaz a továbbfolyósíthatóságot – az ügyiratban rögzíteni kell.

7.§

A szociális ellátásra való jogosultság, a jogosultat érintő jog és kötelezettség megállapítására, továbbá a hatósági ellenőrzésre a Ket. rendelkezéseit kell alkalmazni.

8.§

A képviselő-testület a szociális ellátások igénylése során az elektronikus ügyintézés lehetőségét kizárja.

II. FEJEZET

 Pénzbeli ellátások

Tikos  Községi Önkormányzat Képviselő-testülete az Szt-ben, illetve e rendeletében meghatározott feltételek szerint a jogosult részére

- lakásfenntartási támogatást,

- méltányossági ápolási díjat,

- felsőoktatási tanulók támogatását (Bursa Hungarica) 

- átmeneti segélyt,

- kamatmentes kölcsönt illetve vissza nem térítendő támogatást,

- temetési segélyt

9. §

Rendszeres szociális segély

/1/ A rendszeres szociális segély jogosulti körének meghatározására, megszüntetésére, összegére, felülvizsgálatára és a hajléktalan személyek részére történő rendszeres szociális segély megállapítására Tikos Község Önkormányzata az Szt. rendelkezéseit változtatás nélkül alkalmazza.

/2/ Az aktív korú nem foglalkoztatott személy a rendszeres szociális segély megállapításának, folyósításának feltételeként Balatonszentgyörgy-Hollád-Tikos és Vörs Községek Körjegyzőségével, az Alapszolgáltatási Központtal, és a Dél-Dunántúli Regionális Munkaügyi Központ Marcali Kirendeltségével együttműködni.

 

10. §

Az aktív korú rendszeres szociális segélyezettek foglalkoztatása, továbbá az együttműködés eljárási szabályai

/1/ Az önkormányzat az aktív korú, nem foglalkoztatott személyek munkaerőpiaci helyzetének javítása érdekében foglalkoztatást szervez, melynek keretében különösen a rendszeres szociális segélyt kérelmező igényjogosult személyek foglalkoztatását kell biztosítani. A foglalkoztatási kötelezettség közfoglalkoztatás biztosításával teljesíthető.

/2/ Az önkormányzat által szervezett foglalkoztatás időtartama legalább 30 munkanap, kivéve, ha az aktív korú nem foglalkoztatott személyt alkalmi munkavállalói könyvvel foglalkoztatják.

/3/ Az önkormányzat által szervezett közfoglalkoztatás keretében végezhető közcélú munkák köre különösen:

a ) környezetvédelmi, kommunális munka (pl. hulladék gyűjtése, kaszálás, parlagfű irtás, ároktisztítás)

b) az önkormányzat hivatalánál végezhető szakipari tevékenység

Az aktív korú nem foglalkoztatott személy foglalkoztatása az önkormányzatnál a 751845 Város és községgazdálkodás szakfeladaton történik.

/4/ Az aktív korú nem foglalkoztatott személy foglalkoztatásának megszervezését a település polgármestere látja el.

/5/ A kérelmező, illetve a segélyben részesülő a számára felajánlott megfelelő munkát legkésőbb három munkanapon belül köteles megkezdeni.

/6/ Akadályoztatása esetén a nem neki felróható akadályról, egészségügyi okokra hivatkozva, hét munkanapon belül az orvos által kiállított igazolást benyújtja a Körjegyzőségnél.

/7/ Egyéb előre nem látható okok miatti akadályoztatás igazolása a segélyben részesülő személy nyilatkozatával történik, melynek valóságtartalmát a Körjegyzőség vizsgálhatja. Az egészségügyi alkalmasságról a háziorvos vagy szükség esetén szakorvos által kiállított igazolást kell benyújtani.   


/8/ Az aktív korú nem foglalkoztatott személy a rendszeres szociális segélyt megállapító határozat jogerőre emelkedését követő naptól számított öt munkanapon belül belül köteles a munkaügyi kirendeltséggel a kapcsolatot felvenni. 

/9/ Az együttműködési kötelezettség előírásáról, valamint az együttműködési kötelezettség megszegésének és súlyos megszegésének következményeiről a rendszeres szociális segélyt megállapító határozatban rendelkezni kell. Meg kell nevezni az együttműködésre kijelölt intézményt, az első jelentkezési határidőt és a jelentkezés elmulasztásának következményeit. 

/10/ A nem foglalkoztatott személy az együttműködési kötelezettség keretében köteles teljesíteni a beilleszkedést segítő programban foglaltakat.

/11/ A nem foglalkoztatott személy beilleszkedését segítő program a következőkre terjed ki:

a.) Az Alapszolgáltatási Központtal való kapcsolattartásra,

b.) a felajánlott és az iskolai végzettségének megfelelő oktatásban, képzésben történő részvételre, különösen az általános iskolai végzettség és az első szakképesítés megszerzésére,

c.) a felajánlott és számára – az Szt. 37/H. § (6) bekezdése szerinti – megfelelő munkalehetőség elfogadására

d.) a munkaügyi kirendeltségnél álláskeresőként történő nyilvántartásba vételre és az elhelyezkedés érdekében a munkaügyi kirendeltséggel való együttműködésre,

/12/ Az Alapszolgáltatási Központ a rendszeres szociális segély folyósításának időtartama alatt az együttműködés keretében:

a.) figyelemmel kíséri a rendszeres szociális segély megállapításáról szóló határozatban megjelölt határidő betartását és annak megszegése esetén megvizsgálja a mulasztás 

       okát, továbbá a nem foglalkoztatott személyt a jogerős határozat alapján – az   

             Alapszolgáltatási Központnál történő megjelenésekor – nyilvántartásba veszi, 

b.) tájékoztatja a nem foglalkoztatott személyt az Szt. 37/D. § (3) bekezdése szerinti beilleszkedést segítő program elkészítésének menetéről, a beilleszkedést segítő programok típusairól, az együttműködés eljárási szabályairól,

c.) a nyilvántartásba vételtől számított 60 napon belül a nem foglalkoztatott személy  bevonásával kidolgozza az egyéni élethelyzethez igazodó beilleszkedést elősegítő programot és arról a segélyben részesülő személlyel írásban megállapodást köt,

d.) folyamatosan kapcsolatot tart a nem foglalkoztatott személlyel és legalább 3 havonta     

             személyes találkozás útján figyelemmel kíséri a beilleszkedést segítő programban   

             foglaltak betartását,

e.) legalább évente írásos értékelést készít a beilleszkedést segítő program    

       végrehajtásáról, és amennyiben szükséges –  

       a nem foglalkoztatott személy  bevonásával – módosítja a programot.

/13/ Az Alapszolgáltatási Központ

a.) írásos formában jelezni a körjegyzőnek, ha a nem foglalkoztatott személy együttműködési kötelezettségének nem tesz eleget,

b.) e rendelet 10. § /12/ bekezdés e) pontja szerinti éves értékelés megküldésével tájékoztatni a körjegyzőt a beilleszkedést segítő program végrehajtásáról.

/14/ Az Alapszolgáltatási Központ a nem foglalkoztatott személy Szt. 20. § a) és b) pontjaiban meghatározott adatairól, iskolai végzettségéről és szakképzettségéről, valamint a vele kötött megállapodás tartalmáról és az abban foglaltak teljesítéséről az Szt. rendelkezéseinek megfelelően nyilvántartást vezet.

/15/ A beilleszkedést segítő programnak a nem foglalkoztatott személy és családja önfenntartó képességének szinten tartására és fejlesztésére kell irányulnia, mely lehet egyéni tanácsadás, fejlesztés, vagy az egyéni képességeket fejlesztő, életmódot formáló, munkavégzésre felkészítő csoportos programon való részvétel.

/16/ Az egyéni élethelyzethez igazodó, beilleszkedést segítő programok típusai:

- szociális tanácsadás, fejlesztés, ügyintézés

- pszichológiai tanácsadás, terápia 

- álláskereső klub

- szociális fejlesztő és önsegítő csoport.

11. § 

Az együttműködési kötelezettség megszegése és súlyos megszegése

/1/ Együttműködési kötelezettség megszegésének minősül, ha az érintett személy:

a) e rendelet 10. § /1/- /3/ bekezdésében meghatározott tevékenység ellátását nem vállalja, vagy nem teljesíti, illetve a felajánlásra nem jelenik meg,

b) a kirendeltség által felajánlott megfelelő munkalehetőséget nem fogadja el, illetve a felajánlásra nem jelenik meg,

c) az együttműködési felhívásra, valamint a munkavégzésre meg nem jelent személy az akadályoztatásáról, a távolmaradásának okáról szóló igazolást a felhívás kézhezvételétől, illetve a munkakezdésre megjelölt naptól számított 3 napon belül nem mutatja be,

d) a segélyezett az együttműködésre kijelölt családgondozóval és a munkaügyi kirendeltséggel az első jelentkezésként megjelölt időpontig nem veszi fel a kapcsolatot,

e) a támogatásra való jogosultság vizsgálatakor, valamint a jogosultság évenkénti felülvizsgálatakor megállapításra kerül, hogy a kérelmező az együttműködési kötelezettségnek nem tesz eleget,

f) a segélyben részesülő a foglalkoztatása esetén az alkalmi munkavállalói könyvet a tárgyhónapot követő hónap első munkanapján nem mutatja be.

/2/ Az együttműködési kötelezettség súlyos megszegésének minősül, ha az érintett személy:

a) az önkormányzat vagy a kirendeltség által felajánlott megfelelő munkalehetőséget elfogadja, de a nyilatkozatban meghatározott időpontban és helyen a munkavégzést nem kezdi meg, vagy a munkáltató a foglalkoztatást rendkívüli felmondással megszünteti,

b) a munkaviszonya a személyében rejlő ok miatt, önhibájából szűnik meg,

c.) a képzést önhibából nem fejezi be.

12. §

Az együttműködési kötelezettség megszegésének és súlyos megszegésének következményei

/1/ Ha a rendszeres szociális segélyben részesülő személy a segély folyósításának időtartama alatt együttműködési kötelezettségét megszegi, akkor a segély összegét 6 hónapig 75 %-os mértékben kell folyósítani.

/2/ Az együttműködési kötelezettség súlyos vagy két éven belül történő ismételt megszegése esetén a rendszeres szociális segélyt meg kell szüntetni.

A megszüntetést követően a rendszeres szociális segély iránti igényét a kérelmező 6 hónap múlva nyújthatja be.

13. §

A rendszeres szociális segély havi összege az Szt. 37/E. § (1) bekezdésében kötelezően előírt összeg.

14. §

Lakásfenntartási támogatás

/1/ A lakásfenntartási támogatás a szociálisan rászorult személyeknek, családoknak az általuk lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viselésére nyújtott hozzájárulás.

/2/ Az önkormányzat normatív lakásfenntartási támogatást nyújt  az 1993.évi III.tv. 38.§.(2)-(3)-(4)-(5)-(6)-(8) bekezdéseiben meghatározott feltételek szerinti jogosultnak ( a továbbiakban: normatív lakásfenntartási támogatás) , valamint a lakásfenntartási támogatás havi összegére az Szt. szabályait változtatás nélkül alkalmazza.

/3/ Az Önkormányzat helyi lakásfenntartási támogatást e rendelet 14.§. (4)-(14) bekezdései alapján.

/4/ A /3/ bekezdésben meghatározottak figyelembe vételével helyi önálló lakásfenntartási támogatásra jogosult az a család, vagy lakását egyedül fenntartó személy, akinek

a.) a használatában álló lakásának nagysága a benne állandó bejelentett családtagok számát figyelembe véve nem haladja meg a 40 m2/fő méretet (de maximum 100 m2), illetve egyszemélyes háztartás esetén a 60 m2-t és

b.) a háztartásban az egy főre jutó havi jövedelem nem haladja meg az öregségi nyugdíj mindenkori legkisebb összegének kétszeresét (200 %),

c.) egyedülálló nyugdíjas esetén a havi jövedelme nem haladja meg az öregségi nyugdíj mindenkori legkisebb összegének a 2,5 szeresét (250 %)

d.) és a lakásfenntartás havi költségének a háztartás havi összjövedelméhez viszonyított aránya a jövedelem 30 %-át elérő költséghányad.

/5/ A /4/ bekezdésben meghatározott esetben az alábbi kiadások teljes költségét kell figyelembe venni:

· lakbér, vagy albérleti díj

· lakáscélú pénzintézeti kölcsön törlesztő részlete

· távhőszolgáltatás díja

· közös költség

· csatornahasználati díj

· szemétszállítás költsége

· villanyáram költsége

· víz-, és gázfogyasztás díja

· tűzelőanyag költsége.

/6/ A helyi lakásfenntartási támogatás egy hónapra jutó összege 2.500.- Ft.

/7/ A lakásfenntartási támogatás egy naptári évre állapítható meg. A helyi lakásfenntartási támogatás évente két alkalommal lehet a Körjegyzőségnél benyújtani.

/8/ A helyi lakásfenntartási támogatás iránti kérelemhez csatolni kell az /5/ bekezdésben meghatározott költségek igazolására szolgáló számlákat, illetve lakáscélú pénzintézeti kölcsönszerződést, valamint a 63/2006./III.27./Korm.rendelet 1.számú melléklete szerinti vagyonnyilatkozatot.

/9/ Azon személy esetében, akinek előrefizetős gáz., vagy áramfogyasztást mérő készüléke van, a lakásfenntartási támogatást vagy annak egy részét természetben, a készülék működtetését lehetővé tevő formában kell nyújtani.

/10/ Ugyanazon lakásra vonatkozóan lakásfenntartási támogatás csak egy jogosultnak állapítható meg, függetlenül a lakásban élő személyek és háztartások számától.

/11/ A /10/ bekezdés alkalmazásában külön lakásnak kell tekinteni a társbérletet, az albérletet, és a jogerős bírói határozattal megosztott lakás lakrészeit.

/12/ Nem állapítható meg helyi lakásfenntartási támogatás annak, akinek a lakás hasznosításából származó jövedelme keletkezik, függetlenül a hasznosított lakás helyétől és komfortfokozatától, valamint annak, aki értékesíthető külön lakással, üdülőingatlannal, telekingatlannak, vagy egy millió forintfeletti értéket képviselő gépkocsival rendelkezik. Az együtt élő családtagok esetén a tulajdonos személyt úgy kell figyelembe venni, mintha a vagyontárgyak közös tulajdonban lennének.

/13/ A lakásfenntartási támogatás összegét, amennyiben azt a kérelmező életvitele indokolja, közvetlenül a szolgáltató részére kell átutalni.

/14/ Meg kell szüntetni a támogatás folyósítását, ha a jogosult a lakásfenntartási kiadások közül díjfizetési kötelezettségét önhibájából nem teljesítette és ezáltal legalább kéthavi díjhátraléka keletkezett.

/15/ A kérelmezőt a havi rendszerességgel járó lakásfenntartási támogatás a kérelem benyújtása hónapjának első napjától illeti meg.

/16/ Megszűnik a támogatás:

- a megállapított idő elteltével,

- a támogatásra okot adó körülmények megváltozásával.

/17/ A lakásfenntartási támogatás megállapításával, megszüntetésével kapcsolatos hatáskört a képviselő-testület a polgármesterre átruházza. 

15. §

Ápolási díj

/1/ A képviselő-testületápolási díjat állapít meg annak a hozzátartozónak, aki 18. életévét betöltött tartósan beteg személy ápolását, gondozását végzi és családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegét, egyedülálló esetén annak 150 %-át.

/2/ Az ápolási díj megállapítása iránti kérelmet a 63/2006. (III.27.) Korm. rendelet 4. számú melléklete szerinti formanyomtatványon kell benyújtani. Az ápolási díj megállapítása iránti kérelemhez csatolni kell az Szt. 43. 43. §-ában és a 63/2006. (III.27.) Korm. rendelet 25. §-ában meghatározott igazolásokat és szakvéleményt.

/3/ Az ápolási díj összege az Szt-ben kötelezően előírt összeg.

/4/ Az e rendelet alapján adható ápolási díj megállapításával, megszüntetésével kapcsolatos hatáskör a képviselő-testület gyakorolja.

16. §

                                       Ápolási kötelezettség teljesítésének ellenőrzése

/1/ Az ápolást végző személy a kötelezettségét nem teljesíti, ha az ellátott rendszeres étkeztetéséről, ápolásáról nem gondoskodik, az ellátott és lakókörnyezete higiéniás körülményeinek megtartásában nem működik közre. 

/2/ Az Alapszolgáltatási Központ házi segítségnyújtást végző dolgozója az ápolást végző személy kötelezettségének teljesítését negyedévenként, illetve szükség szerint ellenőrzi. Az ellenőrzés során együttműködik a háziorvossal is, hogy meggyőződhessen az ápolt személy egészségi állapotának esetleges romlásáról és annak okairól. Amennyiben az ellenőrzés során úgy látja, hogy az ápolást végző személy a kötelezettségét nem teljesíti, ezt a körjegyzőnek jelzi.

17.§

Felsőoktatási tanulók támogatása

/1/ A Képviselő-testület pályázat alapján - az Oktatási Minisztérium által meghatározott Általános Szerződési Feltételek szerint – 1.000.- - 2.500.- Ft/hó összegű rendszeres pénzbeli támogatást nyújt az arra rászoruló felsőoktatási hallgatók és felsőoktatási tanulmányokat kezdő fiatalok számára.

/2/ A Bursa Hungarica Felsőoktatási Önkormányzati Ösztöndíjban az a pályázó részesülhet, akinek havi jövedelme, vagy családja egy főre jutó havi nettó jövedelme nem haladja meg az öregségi nyugdíj mindenkori legkisebb összegének másfélszeresét, és

· árva, vagy félárva,

· családjában lévő eltartottak száma három, vagy annál több

· gyermeket nevel,

· egyedül neveli gyermekét,

· valamilyen betegségben szenved, rokkant, vagy a családban folyamatos ellátást igénylő beteg, vagy rokkant van,

· eltartója (szülője) munkanélküli, vagy öregségi nyugdíjban részesül,

· állandó lakóhelyén kívüli intézményben tanul,

· nem részesül kollégiumi ellátásban.

A bírálat során több feltétel együttes megléte esetén a pályázót a rangsorban előrébb kell helyezni.

/3/ A pályázati kérelemhez a személyes adatok és hallgatói igazolás mellett az R 1. számú melléklete szerinti nyilatkozatot is csatolni kell.

/4/ A felsőoktatási tanulók támogatása megállapításával kapcsolatos hatáskört a képviselő-testület gyakorolja.

18.§

Átmeneti segély

/1/ A Képviselő-testület a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gondokkal küzdő személyek részére  átmeneti segélyt nyújt.

/2/ Átmeneti segély adható alkalmanként és havi rendszerességgel. Az alkalmankénti segély gyógyszertámogatásként, illetve az egészségbiztosítás által nem vagy csak részben támogatott egészségügyi szolgáltatás díjaként, ellátatlan munkanélküliek segélyezésére, élelmiszer, ruha vásárlás céljára, szabadságvesztés büntetésből szabadultak számára, hajléktalan személyek segítésére, krízis átmeneti segélyként is megítélhető. A havi rendszerességgel adott átmeneti segély jövedelemkiegészítő támogatásként, rendszeres nevelési támogatásként is nyújtható, legfeljebb 1 év időtartamra adható, összege nem haladhatja meg az öregségi nyugdíj mindenkori legkisebb összegének 100 %-át havonta. 

/3/ Átmeneti segélyben kell részesíteni kérelemre azt a személyt, akinek

· 1 főre számított havi családi jövedelme az öregségi nyugdíj mindenkori legkisebb összegét nem haladja meg,

· egyedülálló esetén jövedelme az öregségi nyugdíj mindenkori legkisebb összegének  150 %-át nem haladja meg.

19. §

/1/ Egy naptári éven belül ugyanazon személy vagy család legfeljebb kettő alkalommal részesíthető átmeneti segélyben. 

/2/ Évente két alkalommal részesíthető átmeneti segélyben az, aki az önkormányzat által megállapított rendszeres pénzellátásban részesül.

/3/ Nem részesíthető átmeneti segélyben az aktív korú munkanélküli kérelmező, ha a munkaügyi kirendeltségnél álláskeresőként nem regisztráltatta magát, illetve álláskeresőként a kirendeltséggel nem működött együtt és ez okból törölték az álláskeresők nyilvántartásából. 

/4/ Munkanélküli kérelmező esetében a körjegyzőség szociális ügyintézője megkeresi a munkaügyi kirendeltséget annak igazolása céljából, hogy a kérelmező álláskeresőként nyilvántartott-e, illetve az együttműködési kötelezettségének eleget tett-e. 

/5/ Az egyszeri támogatás összege nem lehet kevesebb 1000 Ft-nál, a legmagasabb összege alkalmanként nem haladhatja meg a 10.000.- Ft-ot. 

/6/ Rendkívüli méltánylást érdemlő esetben /pl. elemi csapás, hosszabb kórházi ápolással járó, tartós táppénzes állomány, betegség, baleset stb./ hivatalból vagy kérelemre évente legfeljebb egy alkalommal jövedelemre való tekintet nélkül is megállapítható átmeneti segély. Ebben az esetben az átmeneti segély összege egyedi mérlegelés alapján kerül megállapításra, a rendkívüli méltánylást érdemlő körülmény egyedi értékelését követően. Egyedi mérlegelés alapján a segély mértéke az öregségi nyugdíj mindenkori legkisebb összegének 100 %-át nem haladhatja meg.

/7/ Átmeneti segély iránti kérelmet a segélyre jogosult, illetve az terjeszthet elő, aki helyzetéről tudomást szerez. Utóbbi esetben a döntésre jogosult az eljárás hivatalbóli megindításáról intézkedhet.

/8/ A megállapított átmeneti segély folyósításának módjai:

· készpénzben a hivatal pénztárából,

· természetbeni juttatás formájában, ha a segély felhasználásának célja nem biztosított

· vagy célhoz kötve a felhasználás /pl. tisztálkodószerek, ruhanemű, cipő/ amelyet 15 napon belül számlával igazolni kell.

/9/ Az átmeneti segély megállapításával kapcsolatos hatáskört a képviselő-testület gyakorolja. Amennyiben a kérelmező, illetve az ellátásra jogosult életét és testi épségét súlyosan veszélyeztető körülmény áll fenn és azonnali segítség szükséges, az átmeneti segély megállapítására a polgármester is jogosult. 

20. §

Kamatmentes kölcsön, vissza nem térítendő támogatás

/1/ A létfenntartást veszélyeztető, rendkívüli élethelyzetbe került /elemi kár stb./ személyek részére, a veszélyhelyzet megszüntetésére átmeneti segély nyújtható pénzintézeti tevékenységnek nem minősülő kamatmentes kölcsön, vagy vissza nem térítendő támogatás formájában.

/2/ A kamatmentes, visszatérítendő kölcsön formájában nyújtható átmeneti segélyre az jogosult, akinek a családjában az egy főre eső havi jövedelem az öregségi nyugdíj mindenkori legkisebb összegét, egyedülálló esetén annak 150 %-át nem haladja meg.

/3/ Vissza nem térítendő átmeneti segély – lakóépületben szélvihar, villámcsapás okozta kár – további jogosultsági feltétele, hogy a károsult biztosítási szerződéssel ne rendelkezzen.

/4/ A kamatmentes visszatérítendő, illetve vissza nem térítendő formában nyújtható támogatás évente egy alkalommal adható – maximum 100.000.-  Ft-ig terjedő összegben.

/5/ A kölcsön visszafizetésének időtartamát, feltételeit egyedi elbírálás alapján a Képviselő-testület állapítja, azonban maximum 1 év időtartam lehet. Fél évet meghaladó visszafizetési lejárati idő esetén a kölcsön összegével a rászoruló ingatlana – amennyiben ilyennel rendelkezik – megterhelhető.

/6/ A képviselő-testület  utólagos elszámolási kötelezettséget írhat elő.

/7/ A kamatmentes kölcsönt illetve vissza nem térítendő támogatás megállapításával kapcsolatos hatáskört a képviselő-testület gyakorolja.

21. § 

Temetési segély

/1/ Az önkormányzat temetési segélyt nyújt annak, aki a meghalt személy eltemettetéséről gondoskodott

-  annak ellenére, hogy arra nem volt köteles, vagy

- tartásra köteles hozzátartozó volt ugyan, de a temetési költségek viselése a saját, illetve    

  családja létfenntartását veszélyezteti,

-  és aki nem részesült a hadigondozásról szóló 1994. évi XLV. tv. 16.§. alapján temetési hozzájárulásban.

/2/  A képviselő-testület a helyben szokásos legolcsóbb temetés költségének figyelembe vételével a segély legkisebb összegét annak 10 %-ában, 10.000.- Ft-ban határozza meg. 

/3/  A temetési segély iránti kérelmet a haláleset bekövetkezésétől számított 60 napon belül lehet benyújtani a Körjegyzőség szociális ügyintézőjénél.

/4/ A kérelemhez, a kérelem benyújtásával egyidejűleg csatolni kell:

· a halotti anyakönyvi kivonatot, amennyiben nem a haláleset helye szerint illetékes települési önkormányzattól kéri a temetési segélyt,

· a temetés költségeiről – a segélyt kérő vagy a vele egy háztartásban élő családtagja nevére

kiállított – számlák eredeti példányát.

/5/ A temetési segély megállapításával kapcsolatos hatáskör gyakorlását a képviselő-testület a polgármesterre  ruházza át.

III. FEJEZET

Természetben nyújtott szociális ellátások

22.§.

Köztemetés

(1) A polgármester – önkormányzati hatáskörben – az Sztv. 48.§.(1) bekezdése értelében gondoskodik a halálesetról való tudomásszerzést követő 30 napon belül az elhunyt személy közköltségen történő eltemettetéséről, ha

a. nincs, vagy nem lelhető fel az eltemettetésre köteles személy, vagy

b. az eltemettetésre köteles személy az eltemettetésről nem gondoskodik.

(2) Az elhunyt személy elhalálozása időpontjában fennálló lakóhelye ( a továbbiakban: utolsó lakóhely) szerinti települési önkormányzat a köztemetés költségét az (1) bekezdés szerinti önkormányzatnak megtéríti. A megtérítés iránti igényt a köztemetés elrendelésétől számított hatvan napon belül kell bejelenteni.

(3) Az elhunyt személy utolsó lakóhelye szerinti települési önkormányzat

a. a költségeket hagyatéki teherként a területileg illetékes közjegyzőnél bejelenti, vagy

b.) az eltemettetésre köteles személyt a köztemetés költségeinek megtérítésére kötelezi.

(4) Ha az elhunyt személynek utolsó lakóhelye nem volt, vagy az nem ismert, úgy a temetési költséget viselő önkormányzat a (3) bekezdés szerint jár el.

23. §

Közgyógyellátás

/1/ Méltányosságból közgyógyellátási jogosultságot lehet megállapítani annak a személynek, akinél az egy főre számított havi családi jövedelemhatár az öregségi nyugdíj mindenkori legkisebb összegének 150 %-át, egyedül élő esetén a 200 %-át nem haladja meg, továbbá a havi rendszeres gyógyító ellátás költsége az öregségi nyugdíj mindenkori legkisebb összegének 25 %-át meghaladja.

(2) A közgyógyellátás iránti kérelmet a 63/2006. (III.27.) Korm. rendelet 9. számú melléklete szerinti formanyomtatványon kell benyújtani. A kérelemhez csatolni kell a 63/2006. (III.27.) Korm. rendelet 35. §-ban előírt igazolásokat, nyilatkozatokat.

IV. FEJEZET

Szociális szolgáltatások

24. §

/1/ Az önkormányzat szociálisan rászorultak részére személyes gondoskodást nyújtó alapszolgáltatásként falugondnoki szolgáltatást, étkeztetést, házi segítségnyújtást, családsegítést biztosítja illetékességi területén.

/2/ Az alapszolgáltatások tekintetében az Szt. 59/A alapján a szociális rászorultságot házi segítségnyújtás esetében kell vizsgálni.

/3/ A szociális rászorultságot, annak fennállását, az intézményvezető vizsgálja a szolgáltatás igénybevételét megelőzően, valamint az igénybevétel során legalább kétévente.

/4/ A képviselő-testület a falugondnoki szolgáltatást mint alapszolgáltatást  a 7/2007./V.25./sz. rendeletében szabályozza.

25. §

Étkeztetés

/1/ Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

a) koruk (65 év feletti személyek),

b) háziorvosi javaslattal igazolt egészségi állapotuk,

c) szakorvosi igazolás alapján kiállított háziorvosi javaslattal igazolt fogyatékosságuk, pszichiátriai betegségük,

d) szenvedélybetegségük, vagy 

e) hajléktalanságuk miatt
/2/ Étkeztetésben részesíti az önkormányzat azt az igénylőt, illetve az általa eltartottat is, aki jövedelmétől függetlenül kora vagy egészségi állapota miatt nem képes az étkezéséről más módon gondoskodni.

/3/ Az étkeztetést a képviselő-testület az Alapszolgáltatási Központ útján társulási megállapodás alapján biztosítja. 

26.§

/1/ A jogosult, a törvényes képviselő, vagy tartásra és gondozásra köteles hozzátartozó az ellátásért jövedelme alapján napi személyi térítési díjat fizet.

/2/ Az étkeztetés intézményi térítési díja nem haladhatja meg a szolgáltatási önköltség és a normatív állami hozzájárulás különbségének a tervezett ellátotti létszámra jutó napi összegét. A lakáson történő étkeztetés térítési díja a kiszállítás költségét is tartalmazza.

/3/ A szociálisan nem rászorult személy az ellátásért a fenntartó által megállapított teljes árat köteles fizetni. 

 /4/ Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást vállaló a kötelezett. Ilyen esetben a személyi térítési díj a bekerülési költséggel azonos összegű.

/5/ Az étkeztetésért fizetendő, általános forgalmi adóval növelt személyi térítési díj az élelmezési térítés és az igénybevett étkezések számának szorzata. A személyi térítési díj nem haladhatja meg az ellátást igénybe vevő rendszeres havi jövedelmének 25 %-át.

/6/ Az intézményi térítési díj összegét és a jövedelemtől függő személyi térítési az önkormányzat külön rendeletben állapítja meg. 

/7/ Az étel kiszállítását a falugondnoki szolgálat útján térítésmentes biztosítja.

27. §

Házi segítségnyújtás

/1/ Az önkormányzat házi segítségnyújtás keretében a szolgáltatást igénybevevő személy saját lakókörnyezetében biztosítja az önálló életvitel fenntartása érdekében szükséges ellátást.

/2/ A házi segítségnyújtás keretében biztosítani kell:

a.) az alapvető gondozási, ápolási feladatok elvégzését,

b.) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

c.) a veszélyhelyzetek kialakulásának megelőzésében, illetve azok elhárításában való segítségnyújtást.

/3/ Házi segítségnyújtás igénybevételét megelőzően- az Szt. 68/A. § (4) bekezdése, valamint a (8) bekezdés szerinti kivétellel- vizsgálni kell a gondozás szükségletet. A szolgáltatás iránti kérelem alapján az intézményvezető kezdeményezi az igénylő gondozási szükségletének vizsgálatát.

/4/ A gondozási szükséglet vizsgálatát külön jogszabályban megjelölt szakértői bizottság végzi, mely kötelező erejű szakvéleményt ad a napi gondozási szükséglet mértékéről.

/5/ A házi segítségnyújtást a szakvéleményben meghatározott napi gondozási szükségletnek megfelelő időtartamban, de legfeljebb napi 4 órában kell nyújtani. Ha a gondozási szükséglet a napi 4 órát meghaladja, a szolgáltatást igénylőt az intézményvezető tájékoztatja a bentlakásos intézményi ellátás igénybevételének lehetőségéről.

/6/ Ha a szolgáltatást igénylő személy egészségi állapota vagy személyes körülményei a szolgáltatás átmeneti jellegű vagy halaszthatatlan biztosítását teszik szükségessé, a házi segítségnyújtás az intézményvezető döntése alapján legfeljebb három hónapos időtartamra a gondozási szükséglet vizsgálata nélkül is nyújtható.

/7/ A házi segítségnyújtást a képviselő-testület az Alapszolgáltatási Központ útján társulási megállapodás alapján biztosítja..  Részletes feladatait az alapító okirat, és Szervezeti és Működési Szabályzata határozza meg.

28.§ 

/1/  A jogosult, és tartásra, gondozásra kötelezett hozzátartozója a házi segítségnyújtásért jövedelmi viszonyainak figyelembevételével személyi térítési díjat fizet, amelynek kiszámítási alapja az önkormányzat képviselő-testülete által külön rendeletben  megállapított házi gondozási óradíj

/2/ A házi segítségnyújtásért fizetendő személyi térítési díj, amely az óradíjnak és a gondozásra fordított időnek a szorzata, nem haladhatja meg a szociálisan rászorult, kiskorú igénybe vevő esetében a vele közös háztartásban élő szülők egy főre jutó rendszeres havi jövedelmének 20%- át.

/3/ Amennyiben egy családon belül nyugdíjkorhatárt betöltött, illetve rokkant személyek részesülnek házi segítségnyújtásban, a fizetendő személyi térítési díjat külön-külön, a nyugdíjkorhatárt betöltött, illetve a rokkant személy jövedelmének figyelembe vételével kell meghatározni.

/4/ E rendelet hatálybalépését követően belépő új igénylő esetén, akinek szociális rászorultságát megvizsgálták, a jogosult és tartásra, gondozásra kötelezett hozzátartozója a házi segítségnyújtásért személyi térítési díjat fizet, melynek kiszámítási alapja az önkormányzat képviselő-testülete által meghatározott házi gondozási óradíj. A házi segítségnyújtás gondozási óradíja nem haladhatja meg a tervezett ellátotti létszámra jutó szolgáltatási önköltség és a normatív állami hozzájárulás különbségének az évi munkaórákra és egy gondozóra jutó összegét.

/5/ Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást vállaló a kötelezett. Ilyen esetben a személyi térítési díj az intézményi térítési díjjal azonos összegű.

/6/ A házi segítségnyújtásban részesülő által havonta fizetendő személyi térítési díjat az óradíj és az adott hónapban a gondozásra fordított idő szorzata alapján kell kiszámítani úgy, hogy annak összege nem haladhatja meg a szociálisan rászorult, kiskorú igénybevevő esetében a vele egy háztartásban élő szülők egy főre jutó rendszeres havi jövedelmének 20%- át, illetve 30%- át ha a házi segítségnyújtás mellett étkezést is biztosítanak. A fizetendő térítési díjat az önkormányzat külön rendeletében állapítja meg.

/7/ A szociálisan nem rászorultak részére az intézmény a szolgáltatást a fenntartó által meghatározott térítési díj 100%- ának megfizetése mellett biztosítja.

/8/ Tikos közigazgatási területe egy házi gondozási körzetet alkot. 

29. §

Családsegítés
/1/ Családsegítés keretében az önkormányzat segítséget nyújt a működési területén élő szociális és mentálhigiénés problémái vagy egyéb krízishelyzete miatt segítséget igénylő személynek, családnak az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

/2/ A családsegítés keretében végzett tevékenységnek-a szolgáltatást igénybe vevő érdekében, mások személyiségi jogainak sérelme nélkül- a szükséges mértékig ki kell terjednie az igény bevevő környezetére, különösen családtagjának tagjaira. Kiskorú személyre a családsegítés akkor terjedhet ki, ha

a.) a kiskorú családtagjának ellátása a családsegítés keretében indult, és

b.) a kiskorú érdekei- a gyermekjóléti szolgáltatás igénybevétele nélkül- e szolgáltatás keretében is megfelelően biztosíthatók. 

/3/ A családsegítés keretében biztosítani kell

a) a szociális, életvezetési és mentálhigiénés tanácsadást,

b) az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,

c) a családgondozást, így a családban jelentkező működési zavarok, illetve konfliktusok megoldásának elősegítését,

d) közösségfejlesztő, valamint egyéni és csoportos terápiás programok szervezését,

e) a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,

f) a családokon belüli kapcsolaterősítést szolgáló közösségépítő, családterápiás, konfliktuskezelő mediációs programokat és szolgáltatásokat, valamint a nehéz élethelyzetben élő családokat segítő szolgáltatásokat.

/4/ A családsegítés keretében a képviselő-testület az Sztv-ben meghatározott ellátásokat biztosítja.

/5/ A családsegítést a képviselő-testület az Alapszolgáltatási Központ útján, társulási megállapodás alapján biztosítja..  Részletes feladatait az alapító okirat, és Szervezeti és Működési Szabályzata határozza meg.

30. §

Az intézményvezető és az ellátást igénybevevő között kötendő megállapodás

(1) Az intézményvezető az intézményi ellátás igénybevételekor írásban megállapodást köt a szolgáltatásban részesülő személlyel, illetve törvényes képviselőjével. A megállapodásban ki kell térni az Szt. 94/B. és 94/D.§-ában foglaltakon túl az alábbiakra is:

a) étkeztetés esetén az étkeztetés módjára:

b.) házi segítségnyújtás esetén a segítségnyújtás tartamára, időpontjára:

c.) a személyi térítési díj összegére és a megfizetés időpontjára, módjára:

d.) az ellátástól való távolmaradás esetén (pl. betegség, kórházi ápolás, elutazás) az előzetes bejelentési kötelezettség szabályaira:

e.) az ellátás megkezdésének időpontjára

f.) az ellátás megszüntetésének eseteire vonatkozó figyelmeztetésre

g.) a döntések elleni jogorvoslat módjára.

31. §

Személyes gondoskodást nyújtó ellátások megszűnésének esetei

/1/ Szociális étkeztetés, házi segítségnyújtás esetében az ellátás megszűnik:

a./ a jogosult saját kérelmére

b./ jogosult halála esetén

c./ a jogosultságra való okok megszűnésével.

/2/ Az ellátást az Alapszolgáltatási Központ vezetője megszüntetheti, ha azt a jogosult indokolatlanul 2 hónapnál tovább nem veszi igénybe. Az ellátás megszüntetéséről az Alapszolgáltatási Központ vezetője írásban értesíti az ellátottat.

32.§

A térítési díj fizetés szabályai

/1/ A személyes gondoskodást nyújtó ellátásért térítési díjat kell fizetni.

/2/ Az intézményi térítési díj összegét az intézményt fenntartó szerv állapítja meg. A térítési díj mértékét a képviselő-testület külön rendeletében szabályozza.

/3/ Az étkeztetés, házi segítségnyújtás térítési díját havonta utólag, a tárgyhónapot követő hónap 20. napjáig köteles befizetni az ellátásban részesülő az Alapszolgáltatási Központ vezetőjénél készpénzben, nyugta ellenében.

/4/ A szociális szolgáltatások költségeit az önkormányzat megállapodás alapján téríti meg a fenntartó önkormányzat részére. 

V. FEJEZET

33. §

Záró rendelkezések

(1) E rendelet kihirdetése. napján lép hatályba, rendelkezéseit a határozattal jogerősen el nem bírált, folyamatban lévő ügyekben is alkalmazni kell, egyidejűleg hatályát veszti a  a módosított 8/2006./VIII.9./sz.  rendelete. A 9/2008./IV.28./sz. rendelettel módosított és egységes szerkezetbe foglalt 7/2008./IV.3./sz. rendelet II.fejezet Pénzbeli ellátások az alábbi mondattal kiegészül: „Tikos  Községi Önkormányzat Képviselő-testülete az Szt-ben, illetve e rendeletében meghatározott feltételek szerint a jogosult részére”. A A 9/2008./IV.28./sz. rendelettel módosított és egységes szerkezetbe foglalt 7/2008./IV.3./sz. rendelet 28.§.(6) bekezdése e rendeletben foglaltak szerint módosul. A módosítások e rendelet hatályba lépésével lépnek hatályba.

A 12/2008./VIII.6./sz. rendelettel módosított és egységes szerkezetbe foglalt 9/2008./IV.28./sz. rendelettel módosított és egységes szerkezetbe foglalt 7/2008./IV.3./sz. rendelet 14.§(17) bekezdése e rendeletben foglaltak szerint módosul. A módosítás 2008.év augusztus 7.napján lép hatályba.
(2)  A rendelet kihirdetésérõl a körjegyző gondoskodik az SZMSZ-ben meghatározottak szerint. 

(3) Az e rendeletben nem szabályozott kérdésekben a szociális igazgatásról és a szociális ellátásokról szóló 1993. évi III. törvény rendelkezéseit kell alkalmazni.

3.5. A Települési rendtartásról szóló rendelet módosítása
Előadó: Kónya László polgármester

(A rendelettervezet jelen jkv. mellékletét képezi.)

Tikos Község Önkormányzata Képviselő-testületének

14/2008./VIII.6./sz. rendelete a 
6/2008./IV.3./sz. rendelettel módosított és egységes szerkezetbe foglalt
14/2004./XI.9./sz.rendelete 
a Települési rendtartásról módosításáról és egységes szerkezetbe foglalásáról

A Képviselő-testület a helyi önkormányzatokról szóló 1990. évi LXV. Tv. 8.§(1) bekezdés, a 16. § (1) bekezdés, valamint a környezet védelmének általános szabályairól szóló 1995.évi LIII.v. 46.§.(1) bekezdés c.) pontja, az 58.§.(1) bekezdés rendelkezéseire figyelemmel, tekintettel – a község elfogadott környezetvédelmi programjára és az azt megalapozó törvényi előírásokra  a következő rendeletet alkotja:

I.

Általános rendelkezések

1.§.

A rendelet célja, hogy Tikos község közigazgatási területén a köztisztaság fenntartásával, a közterületek használatával, az állatok tartásával és a környezetterhelést jelentő tevékenységek gyakorlásával, a környezeti ártalmak megelőzésével kapcsolatos magatartási szabályokat, kötelezettségeket és tilalmakat a helyi sajátosságoknak megfelelően rendezze.

2.§.

A rendelet hatálya kiterjed Tikos község kül-, és belterületén lévő összes ingatlanra, azok tulajdonosaira, kezelőire, használóira, bérlőire, a természetes és jogi személyekre, a jogi személyiség nélküli társaságokra, szervezetekre, akik állandó, vagy ideiglenes jelleggel a község közigazgatási területén működnek, tevékenykednek.

II.

A köztisztaság fenntartása

3.§.

(1) Az egyes ingatlanok tisztántartásáról az ingatlan tulajdonosának, használójának (haszonélvezőnek, kezelőnek) kell gondoskodni.

Többlakásos ingatlan esetén:

a.) a lakó-, és emberi tartózkodásra szolgáló épületek közös használatú részének (lépcsőház, folyosó, pince stb.) tisztántartásáról, rendszeres takarításáról, rovar-, és rágcsálómentesítéseről az érintettek megállapodásában meghatározott személy(ek)nek, annak hiányában a tulajdonos(ok)nak,

b.) a lakásnak és a lakás céljára használt más helyiségeknek a tisztántartásáról, rendszeres takarításáról, rovar-, és rágcsálómentesítéséről pedig a használó(k)nek kötelessége gondoskodni.

(2) A közhasznú zöldterületek fenntartásáról, a növényzet és a talaj folyamatos ápolásáról, gondozásáról, védelméről, a növényzet pótlásáról és a parlagfű gyomirtásáról, a terület tisztántartásáról az önkormányzat gondoskodik.

(3) A közhasznú zöldterületet- állagának sérelme nélkül, rendeltetésszerűen – bárki használhatja. Aki a zöldterületben kárt okoz, köteles az eredeti állapotot visszaállítani és az okozott kárt az önkormányzat részére megtéríteni.

4.§.

(1) A község területén lévő ingatlanok tényleges használói, tulajdonosai kötelesek ingatlanukat megművelni, illetve rendben tartani: gyomtól, gaztól, szeméttől, vadonélő bokroktól ,megtisztitani. Kötelesek továbbá a parlagfű irtásáról – virágzás előtt – kellő gyakorisággal gondoskodni.

(2) Az önkormányzati tulajdonú közterületek szervezett, rendszeres tisztántartásáról, portalanításáról, síkosság-mentesítéséről, a szilárd burkolatú utak és buszvárók takarításáról, szeméttárolók kihelyezéséről, ürítéséről az önkormányzat gondoskodik.

(3) A közterületen valamely tevékenység következtében keletkezett szennyeződés okozója nem deríthető fel, a szennyeződés megszüntetéséről az önkormányzat intézkedik.

(4) Az ingatlan előtti járda tisztántartása az ingatlan tényleges használójának, illetve tulajdonosának a kötelessége.

Intézmények, kereskedelmi-, és vendéglátó-ipari egységek, üzemek, üzlethelyiségek és más elárusítóhelyek előtti járdaszakaszt a tényleges használónak kell tisztántartani függetlenül attól, hogy a szemét üzleti (üzemi) tevékenységből származik-e. Ez a kötelezettség kiterjed a hóeltakarítással, a síkosság megszüntetésével kapcsolatos feladatokra is.

(5) A tényleges használó, illet a tulajdonos kötelessége a járda mellett növő gaz kiirtása, a járdára kinyúló ágak és bokrok megfelelő nyesése.

(6) Az ónos esőtől, jégtől, hótól síkossá vált járdát (járdaszakaszt, lépcsőt, stb.) a szükséghez képest naponta többször is bomló, szervet anyagot nem tartalmazó szóróanyaggal (homok, fűrészpor, kőporliszt, stb.) fel kell hinteni. A szóróanyag beszerzéséről a tisztántartásra kötelezettnek kell gondoskodni.

A járdákról letakarított jeget, havat a közút és a járda között úgy kell elhelyezni, hogy se a gyalogos, se a gépjármű forgalmat ne akadályozza.

(7) A (4)-(6) bekezdésekben meghatározott kötelezettségeket rendszeresen mulasztó szerv, személy helyett – annak költségén – a szükséges munkálatokat a körjegyző elvégeztetheti.

5.§.

(1) A közterületen lévő árkok, nyitott csatornák, folyókák, átereszek tisztántartása, a csapadékvíz elfolyásának biztosítása – az ingatlan előtti szakaszra terjedően – az ingatlan tényleges használójának, illetve tulajdonosának kötelessége. Az élő vízfolyásokba, vízelvezető árkokba tisztítatlan szennyvizet, trágyalevet bevezetni, partjait szemét vagy egyéb hulladék lerakásával beszennyezni tilos!

(2) A járműbehajtók átereszének építése, jó karban tartása és tisztítása minden esetben az ingatlan tulajdonosának, illetve használójának kötelessége.

(3) Az ingatlanon keletkező csapadéknak saját területen történő elhelyezéséről, illetőleg kiépített csapadékcsatorna esetén az abba történő bevezetéséről – előzetes bejelentés alapján – az ingatlan tulajdonosa gondoskodik. Az ingatlanon képződő csapadékvíz használaton kívüli kútba nem vezethető. 

(4) A csapadékelvezető árokba szennyezett (olajos, vegyszeres, stb.) vizet, valamint eldugulás vagy rongálódás okozására alkalmas anyagot (szemetet, iszapot, papírt, törmeléket, tűz- és robbanásveszélyes anyagot) beönteni, beseperni vagy bevezetni tilos!

5/A.§.
Tilos a szeszesital-fogyasztás:

a.) Tikos község közigazgatási területén belül a közterületeken

b.) Az Önkormányzat tulajdonában lévő beépítetlen ingatlanok területén.

6. §

(1) Építési területen és az építkezés közvetlen környékén az építést végző kivitelezőnek kell biztosítani a tisztaságot.

(2) Építésnél, bontásnál vagy tatarozásnál a munkálatokat úgy kell elvégezni, az építési és bontási anyagokat, a kiásott földet úgy kell tárolni, hogy por és egyéb szennyeződés ne keletkezzen.

(3) Közterületen építési, bontási anyagot csak a közterület használatra vonatkozó tulajdonosi hozzájárulásban meghatározott területen, az abban megjelölt módon és időtartamig szabad tárolni.

(4) Közterületen bárminemű burkolat (úttest, járda, stb.) felbontása csak a közterület tulajdonosának, (országos közúthálózathoz tartózó utak tekintetében a közút kezelőjének) hozzájárulásával megengedett.

(5) Közterületen szennyező anyagot csak olyan módon szabad szállítani, hogy környezeti károkozás ne keletkezzék. Ha a szállítás, illetve a fel- vagy lerakodás közben a terület szennyeződik, annak megszüntetéséről a szennyeződés előidézője köteles haladéktalanul gondoskodni és a területet megtisztítani.

(6) A község közterületein tilos a gépjármű-olajcsere vagy más olyan tevékenység gyakorlása, amely szennyeződést okoz. Magánterületen végzett tevékenység során ügyelni kell arra, hogy a szennyeződés közterületre ne kerüljön, a talaj és felszíni vagy felszín alatti víz se magánterületen, se közterületen ne szennyeződjön.

(7) Gondozott zöldterületre járművel ráhajtani, azon parkolni tilos!

7. §

(1) Közterületen hirdetményt, plakátot csak az e célra rendszeresített helyen (önkormányzati hirdetőtáblán), illetve a közterület-használat engedélyezésére (tulajdonosi hozzájárulás) vonatkozó szabályok szerint szabad elhelyezni. 

(2) Választási hirdetményt, plakátot épületre, kerítésre csak a tulajdonos, kezelő hozzájárulásával szabad elhelyezni. Tilos választási hirdetmény elhelyezése az önkormányzati intézmények helyiségeiben és épületei falán.

(3) A hirdetmények eltávolítása a hirdetmény elhelyezőjének kötelessége. A közszemérmet és közízlést sértő feliratokat, plakátokat a tulajdonos 24 órán belül köteles saját költségén eltávolítani.

8. §

(1) Közterületen szemetet, hulladékot csak az arra a célra rendszeresített és felállított szeméttárolóba szabad elhelyezni.

(2) Aki a közterületet, az ott elhelyezett felszerelési, berendezési tárgyakat beszennyezi, köteles annak megtisztításáról azonnal gondoskodni.

(3) Állati hullát, valamint olyan anyagot, amely a környék levegőjét szennyezi, az egészséget veszélyezteti vagy élősdiek számára táptalajt nyújt, sem a közterületen, sem magánterületen elhelyezni vagy elhagyni nem szabad.

(4) Köz- vagy magánterületet fekáliával (emberi ürülékkel) beszennyezni tilos!

9. §

Vállalkozási tevékenység ellátásához, magángazdálkodáshoz szükséges gépek, járművek tárolása közterületen tilos!

10.§

(1) Az alkalmi jelleggel igénybe vett közterület és az azt körülvevő 10 méteres területsáv tisztántartása az alkalmi használó kötelessége.

(2) Az alkalmi használó köteles az árusításból keletkező hulladék gyűjtésére zárható edényt kihelyezni, s azt – saját költségen – elszállíttatni, ürítéséről, tisztántartásáról gondoskodni.

11. §

(1) Az önkormányzat a település közműves ivóvízellátásáról  a DRV. Rt.-vel kötött közszolgáltatási  szerződésben foglaltak szerint gondoskodik.

(2) A vízhálózattal ellátott területeken csak vízöblítéses rendszerű  illemhely létesíthető.

(3) A telken keletkezett házi szennyvíznek a telekhatáron belüli gyűjtése zárt és  szivárgásmentes tárolóban történhet. 

(4) A zárt szennyvíztárolóban és trágyatárolóban gyűjtött folyékony hulladék átvételére, szállítására és környezetvédelmi szempontból engedélyezett módon való elhelyezésére csak engedéllyel rendelkező és az önkormányzat által meghatározott szervezetek és/vagy vállalkozók jogosultak a közegészségügyi szabályok betartásával. Tikos község önkormányzata a folyékony hulladék elszállításáról a ZÖLDFOK Rt.-vel között közszolgáltatási szerződésben foglaltak szerint gondoskodik.

(5) Közkifolyót nem háztartási vízszükséglet kielégítésére (építkezés, locsolás, stb.) igénybe venni csak a polgármester előzetes hozzájárulásával lehet.

III.

AZ ÁLLATTARTÁS SZABÁLYAI

12. §

(1) A község közigazgatási területén állatok csak az állategészségügyi, közegészségügyi, építésügyi, és környezetvédelmi, valamint az állatok védelmére vonatkozó előírások betartásával, haszonállatok (kis- és nagyállatok) az egyes építési övezetekre a helyi építési szabályzatban meghatározott számban és a szomszédok, a lakosság nyugalmának zavarása nélkül tarthatók.

(2) A veszélyes állatok, illetve a veszélyes és veszélyesnek minősített ebek tartására külön jogszabályi rendelkezések az irányadók.

13. §

(1) Az állatok tartására szolgáló építmények (istálló, ól, ketrec, kifutó, stb.) és az ezekhez tartozó kiszolgáló létesítmények (takarmány-előkészítő-, tároló, trágya- és trágyalégyűjtő) létesítése, kialakítása építési engedély alapján történhet a közegészségügyi, állategészségügyi és környezetvédelmi jogszabályok betartásával.

Az állattartó létesítmények minimális védőtávolságait a településrendezési terv határozza meg.

(2) Az állatok tartására szolgáló létesítmények tisztaságát az állattartó köteles biztosítani, szükség szerint takarítani, fertőtleníteni, a káros rovarok és rágcsálók irtásáról rendszeresen gondoskodni.

(3) Az állattartók kötelesek állataikat oly módon (zárva, bekerítve, megkötve) tartani, hogy azok köz- vagy magánterületre át ne mehessenek. Szárnyas állatot, baromfit csak zárt udvarban szabad tartani.

(4) A méhkaptárakat lakott területen a szomszédos ingatlan határától 4 m-re, közforgalmú úttól, vasúttól 10 m-re szabad telepíteni. Többlakásos épület udvarán a méhcsaládok elhelyezéséhez az ott lakók hozzájárulása szükséges.

(5) Az állattartó köteles a jó gazda gondosságával (1998. évi XXVIII. tv. 3. § 8. pont) eljárni, az állat fajának, fajtájának és élettani szükségleteinek megfelelő életfeltételekről gondoskodni.

(6) A község belterületén az egyes építési övezetekben csak az ÁRT 6. § (3) bekezdésében meghatározott számú állat tartható. 

14. §

(1) Az ebeket tulajdonosaik úgy kötelesek tartani, hogy azok elkóborolni, közterületre felügyelet nélkül kijutni ne tudjanak. Harapós, támadó vagy kiszámíthatatlan természetű ebet nappal csak megkötve szabad tartani és az erre a tényre utaló figyelmeztető táblát a bejáratnál jól látható módon el kell helyezni.

(2) Bekerítetlen ingatlanon ebet megkötve, vagy kifutóban lehet tartani.

15. §

(1) Közterületen ebeket sétáltatni csak pórázon (veszélyes és veszélyesnek minősített ebet pórázon és szájkosárral) szabad. Az ebek futtatása csak a Képviselő-testület által meghatározott és táblával kijelölt közterületeken megengedett. Az eb tulajdonosa, illetőleg az eb felügyeletével megbízott személy köteles gondoskodni arról, hogy a közterületre vitt eb azt ne szennyezze be, e területek esetleges szennyeződésének megszüntetéséről az eb tulajdonosa, az eb felügyeletével megbízott személy köteles azonnal gondoskodni.

(2) Ebharapás esetén a tulajdonos köteles az ebet állatorvoshoz vinni, megvizsgáltatni és az arról szóló igazolást a sérelmet szenvedett személynek, illetve képviselőjének átadni.

(3) Tilos ebet beengedni, illetve bevinni a vendégforgalmat lebonyolító nyilvános helyiségekbe és élelmiszert árusító üzletekbe.

A vakvezető kutya kivételével tilos ebet beengedni, illetve bevinni:

a) oktatási-, egészségügyi-, szociális és kulturális intézmények területére,

b) ügyfélforgalmat lebonyolító középületekbe,

c) játszóterekre.

(4) Az eb tulajdonosa köteles gondoskodni arról, hogy az eb hangos ugatásával mások éjszakai nyugalmát ne zavarja.

16. §

(1)A Körjegyzőség a község ebállományáról nyilvántartást vezet az Állategészségügyi Szabályzat kiadásáról szóló 41/1997./V.28./FM rendelet szerint, mely az ebtulajdonos adatain kívül tartalmazza az eb azonosítási adatait (fajtája, kora, neme, színe, neve) és a veszettség elleni utolsó védőoltás időpontját. Az eb tulajdonosa vagy tartója a 3 hónapos kort betöltött ebet nyilvántartásba vétel végett, az elhullást, eltűnést a nyilvántartásból való törlés végett köteles 30 napon belül a Körjegyzőségnél bejelenteni.

(2) Az ebet évente egyszer veszettség elleni kötelező védőoltásban kell részesíteni. A veszettség elleni oltások rendjét az állategészségügyi szabályzat tartalmazza. Az oltások időpontját és helyét a körjegyző határozza meg a hatósági állatorvossal történt egyeztetés után.

a.)Az ebtulajdonos köteles az eboltást igazoló nyugtát a legközelebbi védőoltásig megőrizni és az ellenőrzésre jogosult hatóságnak felmutatni. 

b.) Ha az eb nem a tulajdonos tikosi lakhelyén részesül veszettség elleni védőoltásban, az oltás megtörténtét – az oltási igazolás felmutatásával – a Körjegyzőségnek bejelenti.

(3) A védőoltás alól elvont ebet, ha az emberre egészségügyi szempontból veszélyes vagy betegségre gyanús, kártalanítás nélkül ki kell irtani.

(4) Az eb tulajdonos köteles ebét a jó gazda gondosságával tartani, gondozni, megbetegedése esetén gyógyíttatásáról gondoskodni. Ebet kínozni, éheztetni, tartósan magára hagyni tilos.

(5) Ha az eb tulajdonos nem szándékozik ebét, vagy szaporulatát tovább tartani, köteles elhelyezésükről vagy kiirtásukról gondoskodni.

17. §

(1) A gazdátlan, kóbor ebek befogásáról és megőrzéséről az önkormányzat gondoskodik. A befogott ebet – a tartás költségeinek megtérítését követően – annak igazolt tulajdonosa 8 napon belül elviheti. A ki nem váltott ebekkel az önkormányzat szabadon rendelkezik. Az elkóborolt ebek befogására, illetve visszaszerzésére irányuló igényt a Körjegyzőségnél kell bejelenteni.

(2) Az ebtartási szabályok ismételt és súlyos megsértése esetén az ebtartást meg kell tiltani. 

(3) Ha az eb tulajdonos nem tesz eleget az eb eltávolítására való kötelezésnek, az ebet el kell kobozni. 

(4) Ha az eb elszállítását, elkobzását, kiirtását az ebtulajdonos mulasztása miatt rendelték el, a felmerült költségek az ebtulajdonost terhelik.

18. §

(1) Minden állattartó köteles a tulajdonában lévő, illetve gondozására bízott állat fertőző betegségben vagy annak gyanújában történő elhalálozását a hatósági állatorvosnak bejelenteni és annak ezzel kapcsolatos további utasítását betartani.

A kisállatok és a lakásban tartható állatok teteme a tulajdonos kertjében is elásható a szomszédos ingatlan határától mért legalább 5 m-es távolságra. Az állati tetemet fertőtlenítés után min. 1 m-es földréteggel kell befedni.

(2) Az állati hullák elhelyezését és ártalmatlanítását – az önkormányzat az ATEV Rt.-vel kötött megállapodás alapján bíztosítja.

19. §

A körjegyző a 245/1998. (XII.31.) Korm. rendeletben meghatározott hatáskörének gyakorlása során az e rendeletben foglalt állattartási szabályok megsértése esetén is 

a) az állatok védelme érdekében meghatározott cselekmény végzésére, tűrésére vagy abbahagyására kötelezheti az állattartót,

b) az állattartást korlátozhatja, illetve megtilthatja.

IV.

HELYI ZAJ-, ÉS REZGÉSVÉDELEM

20.§

(1) A község közigazgatási területén működő vendéglátó-ipari létesítmények zeneszolgáltatásával kapcsolatos hatósági feladatokat, a hangosító berendezések engedélyezését is beleértve, a jegyző látja el.

(2) A meglévő ipari és egyéb létesítmények és idegenforgalmi szolgáltatási tevékenység csak a vonatkozó környezetvédelmi jogszabályi szabványok és előírások betartásával üzemeltethetők, fejleszthetők.

(3) A kulturális, szórakoztatóipari, sport és más hasonló létesítményekben, továbbá a helyi hírközlési vagy hirdetési célokra alkalmazott hangsugárzó berendezések üzemben tartása során a környezetre történő zaj kibocsátásakor e rendeltben foglalt szabályokat kell alkalmazni, különösen olyan létesítmények és eszközök alkalmi vagy rendszeres működtetésére, mint:

- térzene, bármely vendéglátó-ipari egység és kerthelyiség,

- hirdetésre, figyelemfelkeltésre, tájékoztatásra és szabad vagy zárt térben elhelyezett bármely hangsugárzó eszköz működésénél,

(3) A rendelet hatálya nem terjed ki arra a zajra, amely a (3) bekezdésben meghatározott létesítményekben, azok zárt terén belül, csak az egyik helyiségből a másikba szűrődik át, illetve amely a szomszédos egybeépített más létesítményekbe az épületen keresztül átszűrődik.

21.§

(1) A lakóterület védelme érdekében tilos minden olyan hang- illetve rezgésterhelést okozó tevékenység (szórakoztató-ipari jellegű vagy hirdetési célú) végzése, amelyből eredő zajkibocsátás meghaladja e rendelet 3. sz. mellékletében megengedett határértékeket.

 (2) Az üzemeltető által vitatott lakossági bejelentés esetén – eredménytelen egyeztetés után – az üzemeltető köteles saját költségére szakértői véleményt kérni a zajszint megállapítására, a hatóság felhívását követő 15 napon belül.

(3) Üzemi létesítményektől származó zajterhelési határértékek megállapítása a 8/2002./III.22./KöM-EüM rendeletben foglaltaknak megfelelő a környezetvédelmi hatóság feladat-, és jogköre.

22.§.

(1) Új, várhatóan zajkibocsátással járó – nem üzemi - létesítmény telepítéséhez, illetve tevékenység folytatásához a létesítmény vagy berendezés tulajdonosa (bérlője, üzemeltetője) a telepítést, üzemeltetést megelőzően köteles a környezetvédelmi hatóság hozzájárulását beszerezni, amely zajkibocsátási határértékeket állapíthat meg és előírhatja annak teljesítési határidejét. 

a.) Zaj- és rezgésvédelmi ügyekben az elsőfokú hatósági jogkört - a b) pontban foglalt kivételekkel - a települési önkormányzat jegyzője, a főváros esetében a kerületi önkormányzat jegyzője gyakorolja az alábbi esetekben.

b.) Az 12/1983./V.12./MT. Rendelet mellékletének hatálya alá nem tartozó minden egyéb létesítmény, berendezés és tevékenység, továbbá a mellékletben felsorolt és az egyéb tevékenységek ugyanazon a telephelyen történő együttes végzése, valamint valamennyi környezeti hatásvizsgálat köteles vagy egységes környezethasználati engedélyköteles tevékenység zaj- és rezgésvédelmi ügyében az első fokú hatósági jogkört a környezetvédelmi felügyelőség gyakorolja.

(2) A zaj- és rezgéskibocsátással járó tevékenység engedélyezése során az engedélyező hatóság ezen rendelet mellékletében előírt határértékek betartását és azok teljesítésének előzetes akusztikai szakvéleménnyel való igazolását írja elő.

 (3) Új létesítményre, építményre, helyiségre, illetve meglévők átalakítására, bővítésére irányuló engedélyező eljárás során az építésügyi hatóság az e rendelet zaj- és rezgésvédelemre vonatkozó szabályait, illetve a külön jogszabályokban meghatározott előírásokat együttesen alkalmazza.

23.§.

Az engedélyező hatóság jogosult hivatalból, illetve a lakossági panaszok kivizsgálása során – az idevonatkozó szabályok, szabványok és irányelvek betartásával – a zajkibocsátás mértékét ellenőrizni. Zajmérést csak jogosultsággal rendelkező szerv végezhet.

24.§.

(1) Az I. fokú környezetvédelmi hatóság által határozatban megállapított zajkibocsátási határértékek túllépése esetén az üzemeltetőt a vonatkozó jogszabályi rendelkezések szerinti zaj- és rezgésbírság megfizetésére kell kötelezni.

(2) Az engedélyt vissza kell vonni, illetve a tevékenységet meg kell tiltani, amennyiben a létesítmény, berendezés üzemeltetője a megengedett zajkibocsátási határértéket ismételten felszólítás ellenére túllépi vagy a berendezést engedély nélkül üzemelteti.

V.

A VÍZ MINŐSÉGÉNEK VÉDELME

25.§.

(1) Tikos község közterületein munkagépet stb. mosni tilos. A magántelken is tilos a gépkocsi mosásnak olyan módja, mely csapadékvíz csatornát, illetve kifolyva a közterületet szennyezi.

(2) Tikos község közigazgatási területén belül levő ingatlanokon kizárólag zárt, szivárgásmentes tárolóban lehet növényvédő szert tárolni.

(3) Műtrágyát – az egyéni felhasználónak alkalmi készleteit kivéve – csak zárt, szivárgásmentes tároló helyiségben lehet tárolni.

26.§.

(1) Telekalakítási és területrendezési munkák során az élő és felszín alatti vizek minőségét veszélyeztető anyagok felhasználása tilos.

(2) Tilos a szennyvízet, szemetet élővizekbe, felhagyott kutakba, talajvízbe, csapadékcsatornákban vezetni, gyűjteni, vagy lehelyezni. A vizek tisztasága és balesetek elkerülése érdekében tilos  az élővizekbe mindennemű szemetet, szennyező anyagot szórni, vagy dobni.

(3) Azokon a közterületeken, ahol gépjármű és gyalogosforgalom nincs, törekedni kell, hogy a földfelszín legalább füvesített legyen, és az ne vízzáró módon kerüljön lefedésre.

VI.

LEVEGŐ TISZTASÁGÁNAK VÉDELME

27.§.

(1) A község közigazgatási területén levő belterületi ingatlanokon (lakóház, építési telek, üdülő) valamint a külterületi kertművelési ingatlanokon a hulladékok nyílt téri, illetőleg háztartási tüzelőberendezésben történő égetése tilos.  A kertművelés során keletkező növényi hulladékok, falomb, nyesedék megsemmisítéséről (elsősorban komposztálással vagy - ha az nem lehetséges - égetéssel), az ingatlan tulajdonosa, használója köteles gondoskodni.

Avart és kerti hulladékot – a június l- és szeptember l. közötti időszak kivételével – az emberi egészség és a környezet károsítása nélkül, a tűzvédelmi előírások betartásával kialakított tűzrakó helyen lehet égetéssel ártalmatlanítani. 

(2)  A háztartásban, kis mennyiségben keletkező papírhulladék, veszélyesnek nem minősülő fahulladék háztartási tüzelőberendezésben történő égetése külön engedély nélkül végezhető.

(3) Vonalas létesítmény (közút, vasút, töltés, árok bevágás stb.) mentén - a létesítmény tengelyétől számított 100 méteren belül - bármely növényzet égetése tilos.

(4) Lábon álló növényzet, tarló, illetve növénytermesztéssel összefüggésben keletkezett hulladék égetése tilos, kivéve, ha jogszabály másként nem rendelkezik.

(5) Engedély nélküli nyílt téri égetésnek minősül, ha a hulladék - elemi kár kivételével - bármilyen más okból eredően kigyullad.

(6) Az erdei vágástéri fahulladék, valamint az egyéb erdőgazdasági fahulladék erdővédelmi célú, nyílttéri égetésére külön jogszabályban foglaltak az irányadók.

(7) Nyílt téri égetéssel járó tűzoltási gyakorlat külön jogszabályban foglaltak szerint végezhető.

(8) Porképző, vagy könnyen lesodródó anyagokat csak rögzített ponyvával, vagy nedvesített állapotban szabad szállítani.

(9) Építkezésnél, tatarozásnál, bontásnál és az úttest felbontásánál, és szolgáltatási tevékenység folytatásából keletkezett por, és annak terjedését meg kell akadályozni (pl. nedvesítés, elszívás, megkötés stb.)

(10) Bűzős anyagot csak légmentesen lezárt tartállyal felszerelt jármüvőn szabad szállítani.

VII.

ALLERGÉN NÖVÉNYEK ELLENI VÉDEKEZÉSI SZABÁLYOK

29.§.

(1) A rendelet előírásainak célja az egyes ingatlan területek gyom és allergiát okozó növények, így legfőképpen a parlagfű (Ambrosi elatior) elszaporodásának visszaszorítása a község közigazgatási területén.

(2) A község területén a jogi és magánszemélyek, a jogi személyiséggel rendelkező más szervezetek a tulajdonukban (kezelésükben, használatukban), a bérlők a bérleményükben lévő területet kötelesek folyamatosan a parlagfűtől mentesíteni.

(3) A területen található parlagfű gyomirtását a lehetséges eszközök (mechanikus, vegyszeres), illetve engedélyezett készítmények felhasználásával kell elvégezni. A parlagfű vegyszeres gyomirtása tekintetében a megyei Növényegészségügyi-, és Talajvédelmi Állomás szakvéleménye az irányadó.

(4)A (2) bekezdésben foglalt kötelezettség teljesítésének elmaradása esetén a polgármester határozattal kötelezi az érintetteket a parlagfű mentesítésre. Amennyiben a kötelezett a határozat kézhezvételétől számított 5 napon belül a mentesítést nem végzi el, úgy a Polgármester a mentesítést a kötelezett költségére elvégezteti.

(5)A polgármester határozata ellen a képviselőtestülethez lehet fellebbezni.

(6)A parlagfű felismerésének elősegítéséről, előfordulási helyének, visszaszorítási módjainak, továbbá a parlagfű okozta allergiás megbetegedéssel kapcsolatos legfontosabb tudnivalóknak a lakosság körében történő tudatosításáról az önkormányzat hirdetmények útján gondoskodik.

30.§

E rendelet alkalmazásában:

1. Háztartási hulladék, szemét: a lakásban és a lakás, üdülés, pihenés céljára használt egyéb helyiségekben, valamint a lakások közös használatra szolgáló helyiségeiben és területein keletkezett szilárd hulladék; így salak, rongy, söpredék, hamu, korom, edény, ablaküveg, papír, konyhai hulladék (ideértve a műanyag és egyéb konzervdobozokat, üvegeket), a kisebb mennyiségű falvakolat, kerti és gazdasági hulladék, falomb, nyesedék, továbbá a lakásban folytatott gazdasági tevékenységből származó hulladék, melynek tömege lakásonként és naponta a 10 kg-ot nem haladja meg.

2. Folyékony hulladék: az a hulladékká vált folyadék, amelyet nem vezetnek el, és nem bocsátanak ki szennyvízelvezető hálózaton, illetve szennyvíztisztitó telepen keresztül.

3. Veszélyes hulladék:  a 2000.évi XLIII.tv. a hulladékgazdálkodásról 2.sz. mellékletében felsorolt tulajdonságok közül eggyel, vagy többel rendelkező, illetve ilyen anyagokatvagy összetevőket tartalmazó, eredete, összetétele, koncentrációja miatt az egészségre, a környezetre kockázatot jelentő hulladék. 

4. Szennyező anyag: az emberi ürülék, csont, állati hulla és trágya, sár, a tűz- vagy robbanásveszélyes, mérgező, illetve fertőző anyag, rongy tárolóedény.

5. Egyéb szilárd hulladék: a lakásban és az emberi tartózkodásra szolgáló helyiségekben felhalmozódott szükségtelen berendezési tárgy, lom, bútor, ágybetét, háztartási berendezés és eszköz, stb.

6. Avar- és kerti hulladék: falomb, kaszálék, nyesedék, egyéb növényi maradvány.

7. Tárolóedény: kuka, tartály, konténer, papír vagy műanyag doboz (zsák)

8. Nagyállat: ló, szamár, öszvér, szarvasmarha, sertés, bárány, juh, kecske.

9. Kisállat: baromfi (tyúk, kacsa, liba, pulyka, gyöngyös, galamb) és gazdasági célból tartott prémes állat (nutria, nyérc, ezüst-kékróka, nyúl, stb.)

10. Veszélyes állat: a külön jogszabályban (1998. évi XXVIII. tv. 20. § (7) bek.) meghatározott állat.

11. Kutya futtatás: az eb póráz és szájkosár nélküli szabadon engedése az erre kijelölt területen.

12. Vakvezető kutya: az az eb, amelyet erre a célra speciálisan kiképeztek és a Vakok és Gyengénlátók Országos Szövetsége igazolvánnyal lát el.

13. Zaj- és rezgésterhelést okozó tevékenység: amennyiben a létesítménynek szabadban elhelyezett hangosító berendezése van vagy zárt tereiből a hangosító berendezésműködése során zaj hallatszik ki, illetve ha a környezetben okozott zajterhelést nem erősítő berendezések okozzák, de a zaj a     létesítmény üzemeltetésének elengedhetetlen velejárója, továbbá a hirdetésre, figyelemkeltésre, illetve tájékoztatásra használt, szabad vagy zárt térben elhelyezett hangosító berendezés működtetése.

ZÁRÓ RENDELKEZÉSEK

31.§.

(1) Az e rendeletben foglalt szabályok megsértése – 4§.(1) és (5)-(7) bekezdésekben, az 5 §-ban, az 5/A.§-ban,  6.§.(7) bekezdésében, 7-10.§.-aiban, 14.§.(2) bekezdés, 15.§.(1)-(4) bekezdéseiben, 16.§.(2) és (4) bekezdéseiben, 25.§.(1)-(3) bekezdéseiben, a 26.§.(1)-(2) bekezdésiben, 27.§.(1), (3),  29.§.(2) bekezdésében foglalt rendelkezések  – szabálysértésnek minősül, mely 30.000.- Ft-ig terjedő pénzbírsággal sújtható, ha egyébként jogszabály másként nem rendelkezik.

(2) E rendelet 2004.december 1-jén  lép hatályba. A 8/2005./IV.25./ sz. rendelet 31.§.(1) bekezdése helyébe a  a 6/2008./III.31./sz. rendelettel módosított és egységes szerkezetbe foglalt 8/2005./IV.25./sz. rendelet 31.§.(1) bekezdése lép, mely 2008.év április hó 1.napján lép hatályba. , rendelkezéseit a már folyamatban lévő ügyekben is alkalmazni kell.  A beiktatott 5/A.§., valamint  a módosított 31/§.(1) bekezdés rendelkezései 2008.év augusztus hó 10.napján lépnek hatályba.
(3) Ezen rendelet hatálybalépésével egyidejűleg hatályát veszti a többször módosított 4/1999./VI.17./sz. rendelet a Települési rendtartásról.

(4) A rendelet kihirdetéséről a körjegyző gondoskodik a helyben szokásos módon, hirdetőtáblára történő kifüggesztéssel.

3.6. Zárt ülés rendelése
A képviselő-testület egyhangúlag  a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László

